**Ministru kabineta rīkojuma projekta „Par nacionālās koordinācijas mehānismu Latvijas kā vadošās valsts uzdevumu veikšanai Eiropas Savienības dalībvalstu konsorcijā Eiropas Savienības robežu pārvaldības programmas Centrālāzijai 9. fāzē” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Komisijas (turpmāk – EK) Attīstības sadarbības Ģenerāldirektorāta 2014. gada 14. jūlija vēstule Nr.DEVCO H2/JV/Ares (2014) 2350381 ar uzaicinājumu Eiropas Savienības (turpmāk – ES) dalībvalstīm par intereses izteikšanu iesaistīties ES robežu pārvaldības programmas Centrālāzijai (turpmāk – BOMCA) 9.fāzē (turpmāk – BOMCA 9), kā arī vadlīnijas (*Call for Expression of Interest addressed to EU Member States*) dalībai projektā.Atbildot uz aicinājumu, Latvija bija pieteikusies iesaistīties programmā, paužot interesi kļūt par konsorcija vadošo valsti. 2014. gada 1. oktobrī EK rīkotajā koordinācijas sanāksmē Briselē Latvija tika nominēta šī uzdevuma veikšanai. Pieteikums izvērstā formā jāiesniedz EK līdz 2015. gada 30. janvārim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ārlietu ministrija (turpmāk – ĀM) un Iekšlietu ministrija, kuru šajā projektā pārstāv Valsts robežsardze (turpmāk – VRS), kā atbildīgās iestādes par Latvijas, kā ES dalībvalstu konsorcija vadošās valsts funkciju veikšanu BOMCA 9 īstenošanai, ir sagatavojušas Ministru kabineta rīkojuma projektu un anotāciju. Šo dokumentu mērķis ir definēt Latvijas nacionālās pārvaldības mehānismu, precizējot kompetenču sadali un koordināciju nacionālajā līmenī, lai nodrošinātu: 1) konsorcija pilna pieteikuma (*full application*) sagatavošanu un iesniegšanu EK līdz 2015. gada 30. janvārim; 2) nepieciešamos sagatavošanas darbus līdz programmas uzsākšanai 2015. gada maijā (saskaņā ar EK plānoto grafiku); 3) BOMCA 9 trīs gadu programmas sekmīgu īstenošanu.BOMCA ir viena no galvenajām ES attīstības sadarbības CĀ programmām reģionam prioritārajā drošības jomā. BOMCA 9 vadības uzticēšana Latvijai ir politiski nozīmīgs EK lēmums. Tas apliecina, ka Latvijas eksperti ar savu līdzšinējo profesionālo darbību BOMCA iepriekšējās fāzēs ir nostiprinājuši ES institūciju un dalībvalstu uzticību, Latviju nākamajā fāzē izvirzot kā programmas līderi. Šī būs iespēja Latvijai sniegt praktisku ieguldījumu ES attiecību ar CĀ stiprināšanā, kā arī ļaus Latvijai attīstīt administratīvo kapacitāti, pilnveidojot valsts iestāžu spēju veikt vadības un koordinācijas uzdevumus nacionālajā un ES līmenī. Latvijai būs arī finansiālie ieguvumi (atbalsts ekspertiem; finansējums, kas tiek iztērēts Latvijā). Politiski Latvija parādīs sevi kā atbildīgu spēlētāju reģionā ar pieaugošu ekonomisko potenciālu.VRS eksperti ir piedalījušies iepriekšējās BOMCA projekta fāzēs ekspertu līmenī. 2012. gada novembrī nodrošināja CĀ robežsardzes mācību iestāžu amatpersonu uzņemšanu VRS koledžā, vizītes mērķis – iepazīstināt CĀ robežsardzes mācību iestāžu amatpersonas ar VRS robežsargu izglītības sistēmu un profesionālās sagatavošanas sistēmu, kā arī iepazīstināt ar ES koncepciju un praktisko pieeju izmantojot Integrētās Robežu pārvaldības sistēmas.2013. gada novembrī seminārā Somijā dalījās ar pieredzi par CĀ un ES mācību iestāžu pārstāvju profesionālās pieredzes apmaiņa mācību procesa organizācijas jautājumos robežsardzes institūciju darbinieku profesionālās sagatavošanas un kvalifikācijas paaugstināšanas jomā, tālākās sadarbības virzienu noteikšana robežsardzes personāla apmācību standartizācijas jomā.2013. gadā VRS koledžas Kinoloģijas dienesta amatpersonas vadīja teorētisko un praktisko apmācības kursu Turkmenistānas robežsargiem. Rīgas Tehniskās universitātes Starptautisko ekonomisko sakaru un muitas institūta (turpmāk – RTU SESMI) eksperti aktīvi iesaistījās BOMCA 8. fāzes projekta īstenošanā, tostarp 5 CĀ valstu muitas mācību iestāžu konsorcija izveidē un darbā. BOMCA 8. fāzes ietvaros palīdzēja izveidot kopīgu muitnieku pamatapmācības programmu piecām CĀ valstīm. Būtisks faktors šajā kontekstā ir ES – CĀ sadarbībai nozīmīgā BOMCA 9 projekta uzsākšana Latvijas prezidentūras ES Padomē laikā, kas atbilst vienai no prioritātēm Latvijas prezidentūras ES Padomē laikā – ES un CĀ dialoga intensificēšanai. Latvijas līdzdalība šajā projektā, uzņemoties vadošās valsts lomu, sniegs būtisku ieguldījumu Latvijas izvirzīto prioritāšu prezidentūras ES Padomes laikā praktiskā realizācijā.**I Esošās situācijas raksturojums**BOMCA ir ES finansēta robežu pārvaldības programma CĀ, kas paredzēta visām CĀ valstīm – Kazahstānai, Kirgizstānai, Tadžikistānai, Turkmenistānai un Uzbekistānai. Programma darbojas kopš 2004. gada un ir viena no lielākajām ES un ANO Attīstības programmām (turpmāk – UNDP) Centrālāzijai. Atbalstot šo valstu integrēto robežu pārvaldību un reģionālo sadarbību, BOMCA galvenie mērķi ir vispārēja drošības situācijas uzlabošana CĀ reģionā, atbalsts reģiona valstu savstarpējās tirdzniecības un tranzīta vienkāršošanai un sadarbība nelikumīgas preču un personu pārvietošanās mazināšanai.BOMCA līdzšinējās fāzes īstenoja UNDP – *United Nations Development Program*, savukārt 9.fāzi EK, sekojot ES dalībvalstu politiskajiem lēmumiem, kas paredz ES finansēto programmu īstenošanu aktīvāk uzticēt nevis citām starptautiskām institūcijām, bet gan pašām dalībvalstīm (ES Stratēģijas Centrālāzijai 2012. gada izvērtējums), šo pieeju piemēro arī attiecībā uz BOMCA 9. BOMCA 9 īstenošanai tiek veidots ES dalībvalstu konsorcijs, par konsorcija līderi apstiprinot ES dalībvalsti, kurai ir atbilstoša ekspertīze, pieredze un nepieciešamais līdzfinansējums.BOMCA 9 turpinās līdzšinējo BOMCA darbu CĀ valstu robežu, migrācijas dienestu un citu atbildīgo aģentūru administratīvo spēju un profesionālo iemaņu stiprināšanā. BOMCA 9 aktivitātes sastāvēs no trīs komponentēm: 1) robežas dienestu administratīvo spēju stiprināšana, 2) robežas jaukto migrācijas plūsmu institucionālā ietvara attīstīšana, 3) vienkāršotā tirdzniecības režīma ieviešana. Atbilstoši EK izstrādātajam grafikam, līdz 2015. gada 30. janvārim konsorcijam ir jāiesniedz EK pilns pieteikums, kam sekos sagatavošanas darbi, bet 2015. gada maijā ir paredzēta BOMCA 9 programmas uzsākšana.Ņemot vērā Latvijas robežsardzes un muitas ekspertu līdzšinējo veiksmīgo darbību BOMCA iepriekšējās fāzēs un citu donoru projektos, ka arī Latvijas interesi ES iesaistei CĀ, Latvija pieteicās dalībai BOMCA 9. Latvija pauda gatavību kļūt par programmas divu komponenšu vadītāju, konsorcija vadošo valsti.2014. gada 1. oktobrī EK rīkotajā sanāksmē par BOMCA 9 uzsākšanu tika izskatīti dalībvalstu sākotnējie pieteikumi, vadoties no kuriem EK piedāvāja savu modeli konsorcijam, piedāvājot pieteikušos uzņemties konkrētu lomu. Bez Latvijas par iesaistīšanos atsevišķu programmas komponenšu īstenošanā kā partneri bija pieteikušās arī Lietuva, Ungārija un Portugāle, kā arī Starptautiskais Migrācijas politikas attīstības centrs (ICMPD - *International Centre for Migration Policy Development*). Ņemot vērā ICMPD pieredzi šādu projektu atbalsta funkciju nodrošināšanā, Latvijas puse aicināja ICMPD uzņemties atbildību par projekta finanšu vadību un pasākumu loģistikas nodrošināšanu. Klātesošie pauda atbalstu Latvijai kā konsorcija vadošajai valstij.Tika panākta arī vienošanās par konsorcija trīs komponenšu vadību: pirmo komponenti vadīs Latvija, t.i. RTU SESMI; otro komponenti – Latvija, t.i. VRS; bet trešo komponenti – Lietuva, t.i. Muitas departaments. Portugāle un Ungārija piedalīsies kā partneri (ar saviem ekspertiem). ICMPD, ņemot vērā tā līdzšinējo koordinējošo lomu BOMCA, pauda interesi un piekrita veikt daļu funkciju, atkarībā no konsorcija vajadzībām (t.sk., finanšu atskaites). Atklāts palika jautājums, kura no Latvijas puses būs konsorcija vadošā aģentūra. Tam ir nepieciešams Latvijas valdības lēmums. Šobrīd Latvijas kā konsorcija vadošās valsts galvenais uzdevums ir pilna pieteikuma sagatavošana un iesniegšana EK līdz 2015. gada 30. janvārim. Komponenšu vadītāji ir atbildīgi par komponentes pilna pieteikuma saturisku izstrādāšanu atbilstoši BOMCA 9 vadlīnijām, kā arī to īstenošanu. Tas nosaka nepieciešamību iepriekš saskaņot visas trīs komponentes atbilstoši programmas vadlīnijām. Paralēli ir jāparaksta divpusējie Finanšu līgumi ar CĀ valstīm (šī gada jūnijā EK ir nosūtījusi līguma projektus visām piecām Centrālāzijas valstīm. Tiek sagaidīts, ka līgumi tiks parakstīti līdz šī gada beigām) par to dalību BOMCA 9. Šajā kontekstā, lai nodrošinātu pilnvērtīgu Latvijai uzticēto funkciju veikšanu, ir nepieciešams izveidot visaptverošu koordinācijas ietvaru nacionālajā līmenī.**II Konstatēto problēmu apraksts**Tā kā BOMCA 9 īstenošanai tika veidots jauns modelis, politisko virsvadību uzņēmās ĀM. Lai sagatavotu Latvijas sākotnējo pieteikumu BOMCA 9, ĀM vadībā tika izveidota *ad hoc* darba grupa īpašo uzdevumu vēstnieka CĀ jautājumos I.Apokina vadībā, piedaloties VRS, RTU SESMI, VID Muitas pārvaldes un Pārtikas un veterinārā dienesta pārstāvjiem. 20.08.2014. ĀM Latvijas puses vārdā nosūtīja Latvijas pieteikumu BOMCA 9, paužot gatavību nodrošināt programmas virsvadību. Tomēr saskaņā ar ES vadlīnijām ĀM nekvalificējas kā konsorcija vadošā aģentūra. Kā norāda EK, konsorcija vadība ir jāuzņemas kādai no vadošās valsts specializētajām aģentūrām, kas vada arī kādu no konsorcija komponentēm un ir tieši iesaistīta robežu un migrācijas plūsmu pārvaldībā. Vadošā aģentūra veic konsorcija darbības koordināciju un komponenšu saskaņotu darbību, un ir ES finanšu granta saņēmēja (*beneficiary*).Tādējādi šobrīd ir izveidojusies situācija, ka ĀM formāli nevar uzņemties konsorcija vadību. Vienlaikus ir svarīgi, lai ĀM arī turpmāk nodrošinātu politisko virsvadību nacionālajā līmenī, pārraugot Latvijas kā konsorcija vadošās valsts funkciju atbilstošu veikšanu. BOMCA 9 sagatavošanai un īstenošanai svarīgs ir arī ĀM diplomātiskais atbalsts CĀ valstīs, izmantojot diplomātisko pārstāvniecību resursus. Latvijai uzņemoties konsorcija vadošās valsts lomu, kā konsorcija vadošā aģentūra, atbilstoši ES vadlīnijām, kvalificējas VRS. Tomēr VRS, lai uzņemtos papildus funkcijas, kas saistītas ne tikai ar konsorcija vienas komponentes, bet ar visa konsorcija vadību, nozīmē būtisku papildus slodzi un iepriekš neplānotus resursus. Šobrīd pats neatliekamākais un steidzamākais uzdevums ir kopā ar citiem konsorcija dalībniekiem sagatavot konsorcija pilnu pieteikumu. Tas ir apjomīgs darbs, kas prasa saskaņošanu gan ar konsorcija dalībvalstīm, gan ES delegāciju Kirgizstānā, kas ir BOMCA 9 līgumslēdzēja aģentūra. Projekta pieteikuma izstrādei VRS papildus nepieciešami 8988 EUR. Jāatzīmē, ka precīzs papildus finansējuma apjoms visa projekta realizācijai būs zināms pēc projekta pilna pieteikuma sagatavošanas un iesniegšanas, kas tiks sagatavots līdz 2015. gada 30. janvārim, tad arī būs zināms, kādu daļu iespējams segt no EK granta.Lai Latvija izpildītu BOMCA 9 konsorcija vadošās valsts uzdevumus, ir nepieciešams valdības līmenī: 1) vienoties par konsorcija vadošās valsts atbildīgo specializēto aģentūru BOMCA 9 īstenošanai; 2) izveidot nacionālās koordinācijas mehānismu Latvijas dalībai konsorcijā; 3) nodrošināt nepieciešamo finansējumu konsorcija pilna pieteikuma izstrādei līdz 2015. gada 30. janvārim. Nostiprinot līdzatbildīgo valsts iestāžu kompetenci, ir lietderīgi atdalīt nacionālās koordinācijas mehānismu no Latvijas kā konsorcija vadītāja funkcijām ES līmenī.**III Priekšlikumi turpmākajai rīcībai – nacionālās koordinācijas mehānisms**ES līmenī:Latvija ir konsorcija vadošā valsts. Konsorcijā, atbilstoši EK vadlīnijām un Latvijas pieteikumam, Latvijas valsts iestādes BOMCA 9 īstenošanai izveidotajā konsorcijā veic šādas funkcijas: - VRS – dalībvalstu konsorcija BOMCA 9 vadošā aģentūra; - RTU SESMI – 1. komponentes vadošā aģentūra; - VRS – 2. komponentes vadošā aģentūra, kā arī 1., 2. un 3. komponentes dalībnieks;- Valsts ieņēmumu dienesta Muitas pārvalde – 1., 2. un 3. komponentes dalībnieks;- Pārtikas un veterinārais dienests – 1., 2. un 3. komponentes dalībnieks.VRS līdz 2015. gada 30. janvārim iesniedz EK konsorcija pilnu pieteikumu BOMCA 9 īstenošanai. Nacionālajā līmenī:Latvijas kā vadošās valsts uzdevumu efektīvai veikšanai konsorcijā BOMCA 9 koordinēšanu nacionālā līmenī turpmāk nodrošinās ar Ministru kabineta rīkojumu izveidota darba grupa, kurā piedalīsies visas konsorcijā pārstāvētas valsts iestādes – ĀM, RTU SESMI, VRS, VID Muitas pārvalde un Pārtikas un veterinārais dienests. Šo darba grupu vada VRS. Darba grupā iesaistītie veic šādas funkcijas: - ĀM – politiskā virsvadība BOMCA 9 nacionālā līmenī; - VRS – dalībvalstu konsorcija BOMCA 9 vadošā aģentūra, nacionālās darba grupas vadītājs, BOMCA 9 otrās komponentes vadītājs;- RTU SESMI – BOMCA 9 pirmās komponentes vadītājs.Kā konsorcija vadošā aģentūra VRS nodrošinās operatīvu informācijas apmaiņu un viedokļu saskaņošanu ar pārējiem darba grupas dalībniekiem.ĀM sadarbībā ar VRS uzraudzīs Latvijas kā konsorcija vadītāja funkciju pilnvērtīgu veikšanu, atbilstoši BOMCA 9 vadlīnijām. ĀM nodrošinās politisko virsvadību programmas sagatavošanā un īstenošanā. Tāpat, ĀM sniegs nepieciešamo diplomātisko atbalstu CĀ reģionā, atkarībā no BOMCA aktuālajām vajadzībām. Lai līdz 2015.gada 30. janvārim Latvija kā konsorcija vadošā valsts nodrošinātu pilnā projekta pieteikuma sagatavošanu, ir nepieciešams finansējums vēl 2014. gada ietvaros ar projekta pietiekuma sagatavošanu saistīto izmaksu segšanai. Ņemot vērā, ka Attīstības sadarbības politikas plānā 2014. gadam (apstiprināts ar Ministru kabineta 2014. gada 12. marta rīkojumu Nr.112) paredzētā sadarbības projekta ar Uzbekistānu īstenošanas grafiks ir iekavējies, līdz 2014. gada beigām nebūs iespējams pilnā apmērā apgūt projektam paredzēto finansējumu. Saskaņā ar plānā noteikto ĀM var lemt par neizlietotā finansējuma novirzīšanu citiem mērķiem saskaņā ar Latvijas attīstības sadarbības politikas prioritātēm. Tā kā sadarbība ar CĀ valstīm ir Latvijas attīstības sadarbības prioritārais virziens, 2014.gadā ĀM nodrošina nepieciešamo finansējumu (8988 EUR), veicot transfertu no ĀM budžeta uz Iekšlietu ministrijas VRS budžetu.Darba grupa iesniedz Ministru kabinetā informatīvo ziņojumu par BOMCA 9 sagatavošanas procesu (var būt izmaiņas – tiks precizēts, kuras CĀ valstis piedalīsies BOMCA 9). EK jau tagad ir iekavējusi iepriekš plānoto BOMCA 9 sagatavošanas procesu, un nav izslēgtas nobīdes plānotajos termiņos. Šajā dokumentā izklāstītais Latvijas valsts pārvaldes funkciju sadalījums BOMCA 9 īstenošanai ir iekļauts klāt pievienotajā MK rīkojuma projektā. |
| 3. | Projekta izstrādē iesaistītās institūcijas | Ārlietu ministrija, Iekšlietu ministrija (VRS), Zemkopības ministrija (Pārtikas un veterinārais dienests), Valsts ieņēmumu dienesta Muitas pārvalde, RTU SESMI. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (euro) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | VRS 2014. gadā nepieciešams finansējums 8 988 EUR apmērā. VRS nepieciešamā finansējuma aprēķins:“Izmaksu sadalījums projekta pieteikuma sagatavošanai (izstāde, vadība) Finansējuma aprēķini (2014.gada novembris un decembris) Piemaksas iesaistītajām amatpersonām:1. Programmas vadītājs – 300 EUR/mēn. Kopā = 600 EUR2. Programmas vadītāja vietnieks – 250 EUR/mēn. Kopā = 500 EUR3. Komponentes vadītājs – 250 EUR/mēn. Kopā = 500 EUR4. Programmas asistents – 200 EUR/mēn. Kopā = 400 EUR5. Programmas finansists – 50 EUR/mēn. = Kopā = 100 EUR6. Programmas grāmatvedis – 50 EUR/mēn. = Kopā = 100 EURKOPĀ = 2 200 EURDarba devēja valsts sociālās apdrošināšanas obligātās iemaksas 23,59 % – 518,98 EUR.Kopā: 2 719 EURIzmaksas, kas saistītas ar komandējumiem un uzņemšanām (sanāksmju rīkošanu Latvijā)1. Viens dienesta komandējums uz Kirgizstānu (Biškeku) tikties ar CĀ dalībvalstu pārstāvjiem Projekta ieviešamo aktivitāšu apspriedei, (2 VRS amatpersonas, 1 RTU SESMI = 5 dienas).Ceļš (avio) = apm. 1500 EUR, Dienas nauda 29 EUR (kopā 435 EUR), viesnīca (4 naktis) x 100 EUR (1200 EUR), apdrošināšana (15 EUR). KOPĀ = 3150 EUR.2. Viens dienesta komandējums uz Austriju (Vīni) tikties ar ICMPD pārstāvjiem projekta pieteikuma apspriedei (2 VRS amatpersonas, 1 – RTU SESMI/(2 dienas)).Ceļš (avio) = 900 EUR, Dienas nauda 46 EUR x 3 dienas x 2 (kopā 276 EUR), viesnīca = 300 EUR, apdrošināšana (3 EUR). KOPĀ = 1479 EUR.3. Divas starptautiskas sanāksmes Latvijā (diskusija par projekta pieteikumu un tā saskaņošana).Iespējamie dalībnieki: Lietuvas Republika (2), ICMPD (2), Latvija (4) x 2 dienas.Kopā: 8 dalībnieki x 45 EUR x 2 dienas (2 pasākumi)= 1440 EUR4. Sanāksmes dalībnieku transportēšanas nodrošināšana (2 pasākumi) = 100 EUR5. Kancelejas preces (2 pasākumi ) = 100 EURKopējās izmaksas = 2 719 EUR (atlīdzība) un 6 269 EUR (komandējumi un citi izdevumi)KOPĀ = 8 988 EUR |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2014.gadā ĀM nodrošina nepieciešamo finansējumu (8988 EUR), veicot transfertu no ĀM budžeta uz Iekšlietu ministrijas VRS budžetu.2014. gada 12. jūnijā EK parakstīja Finanšu līgumu BOMCA 9 īstenošanai. Līdz 2014. gada beigām finanšu līgumus nepieciešams parakstīt ar katru no CĀ valstīm. BOMCA 9 īstenošanai EK piešķirs grantu trīs gadu periodam. Projekta dalības nosacījumi paredz, ka kopējais granta apjoms ir 4 – 4.8 milj. EUR (šie EK aprēķini ir tikai indikatīvie), no kura 90.9% sedz EK, attiecīgi 9.1% līdzfinansējums jānodrošina ES dalībvalstu konsorcijam. Tādējādi kopumā konsorcijam jānodrošina līdzfinansējums vismaz 400440 EUR apmērā, precīzs kopējā finansējuma un dalībvalstu nepieciešamā līdzfinansējuma apjoms būs zināms pēc projekta pilna pieteikuma sagatavošanas un iesniegšanas, kas tiks sagatavots līdz 2015.gada 30.janvārim. Par citu valstu iespējām nodrošināt līdzfinansējumu pašreiz notiek diskusijas. Projekta realizācijas laikā starpvalstu naudas plūsmas apmērs valsts budžetā tiks precizēts pēc pilna projekta iesniegšanas un apstiprināšanas.Atsaucoties uz dalības nosacījumiem BOMCA 9 projektā – par EK granta saņēmēju var būt Konsorcija vadošā aģentūra – Iekšlietu ministrija (VRS).Informācija par granta izlietojumu, sadali būs zināma pēc pilna projekta sagatavošanas, iesniegšanas un apstiprināšanas EK. |

|  |
| --- |
| **III. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saistībā ar BOMCA 9 plānoto oficiālo uzsākšanu 2015. gada maijā tiek plānota BOMCA 9 inaugurācijas konference Rīgā. Pasākums tiks finansēts no BOMCA 9 programmas budžeta. |
| 2. | Sabiedrības līdzdalība projekta izstrādē | Projekta izstrādē un BOMCA 9 īstenošanā iesaistīts RTU SESMI. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ĀM, Iekšlietu ministrija (VRS), RTU SESMI, Pārtikas un veterinārais dienests, Valsts ieņēmumu dienesta Muitas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

27.11.2014. 17:53

2756

Māris Pučka

Pirmās divpusējo attiecību direkcijas Austrumeiropas un Centrālāzijas valstu nodaļas 2.sekretārs

Tālr.: 67016147; fax.67828121

E-pasts: maris.pucka@mfa.gov.lv